Krv v hliene
Dobrý deň, rano pri smrkaní má môj hlien divnú oranžovú farbu, ako keby obsahoval krv. Može to byť kvôli agresívnemu kašlu, ze sa mi nejako poškodí hrdlo?
Dobrý deň
Ďakujeme za Vašu otázku
Vykašliavanie krvi, krv s hlienom pri kašli, kašľanie malého či väčšieho množstva krvi, krv v hliene pri smrkaní môže byť príčinou rôznych ochorení. Pri akútnom infekčnom ochorení môže byť prítomná krv v hliene, ktorej príčinou môže byť prasknutá cievka. Krv pri kašľaní sa môže objaviť v dôsledku zatekania krvi do nosohltanu a hrdla. Taktiež zápal priedušiek so suchým dráždivým kašľom, neustále kašlanie až úporné nútenie na kašeľ môže spôsobiť preťaženie sliznice dýchacích ciest. Výsledkom môže byť aj prítomnosť krvi v hline pri kašlaní.
Ak bude krv v hliene prítomná aj po odznení akútnej fázy ochorenia alebo sa Váš zdravotný stav nezlepší alebo zhorší, odporúčam vyšetrenie u lekára. Lekár na základe dôkladného vyšetrenia určí príčinu ťažkostí a následnú liečbu.
Prajem pekný zvyšok dňa
S pozdravom, PharmDr. Lucia Kubáňová